Negurako aterpea - Alex Uriarte - bizkaie.biz\nAlex Uriarte\t2018-10-22 16:26\nNegu aroak beti sortu izan ditu sentimen oso ezbardinak nigan, beharrezkoa dozun baina, aldi berean, minbera jatzun zera hori lez.\nJoan zan barikuan, arraro jagi nintzan; ez nekian zergaitik, baina dana iluna begitantzen jatzun sentsazino autodestruktiboak bahitu eustan horrenbesteko estimuan dodan barikua. Oasis taldeko abeslariari —ez dakit adibiderik egokiena ete dan— irakurria neutson, aldizkariren baten edo, badagoala zaurien zikloa deritxon zeozer. Antza danez, logeleak irensten zaituan egun hotz, pisutsu nahiz hipokondriako horreetan edegiten dira zauririk sakonenak, baina, era berean, egun horreek guztiz nahitaezkoak dira zauriok zolitu eta zarratu gura baldin badoguz.\nHalantxe, helburu ez oso argi baina bai oso beharrezko bategaz, jarri nintzan Zallara bidean; Izarok herriko kulturgune/antzoki/zinema baten joten ebala nekian. Zinemea, bidenabar, beti iruditu izan jat leku berezia: izan oroitzapenakaitik, izan hor arnasten dan atmosfereagaitik… edo batek jakin zergaitik. Kontua da jakin banekiala Izaroren kontzertua, afera melomano edo musikazalea albo batera, terapia baten parekoa zala. Jakitun nintzan, musikea psikiatren, farmakoen nahiz medikuen arerioa dala —esperientziaz dinot— eta formatu akustikoa zinema baten entzutea, aldiz, lotsatien mendekua.\nZorioneko sentiduteko gau egokia zan Zallakoa, halan igarri neban. Batetik, egia esateko, ez dot uste ikuslegoko batzuen jarrerea egokiena zanik, eta horrek are harroago sentiarazo eustan: Gurasook, arren, mesedez, faborez, karidadez, otoi, mesede bat eskatzeko balia leitekeen edozein formulagaz, seme-alabakaz bariku iluntze batez zer egin ez badakizue, ez egizuez beste barik antzokira eroan! Behin emonaldia hasita, ez zan erreza subertau umeen arineketak, garrasiak eta, oro har, trabea galazotea. Zuzenekoatako pasadizoak dirala esan beharko da… Ganera, hain gaztetxuak ez diranek be jakin beharko leukie fokuak argitzen diranean euren segapotoatako flash-ak amatetan, atzeko lerrokoakaz tabernako barrea bailitzan berbetan ez hasten edo partikeratik aurreko tabernazuloko pintxo bat zuzen-zuzenean ez ataraten —bai, bai, halan izan zan…—. Kanteak dinoan moduan: zenbat astez ostera.\nHasikerako bertso-saio laburraren —polita iruditu jatan— eta beste neska horren kantaldiaren ostean —ez dakit nor dan, baina jakin beharko leuke berari, taula ganean egon zanean, arretea zein isiltasuna eskaini geuntsan neurrian, berak be ondorengoa joten dabilela isilik eta geldi egon beharko leukela, eta ez kuadrilakoakaz jugadea komentetan edo familiakideakaz ataratako bideoak txekeatzen—, Izaro mallabitarra agertu jakun; lasai antzean, oinak taulakaz zuzenean harremanean jarriaz eta akats txikitxu bakotxari burdina kentzen eutson irrifarretxu bat eskainiaz, seguridade sentimena transmitidu eustan. Hori bai, aitamen bereziak egin behar diralakoan nago: batetik, beragaz dabilen musika-bandeari eta, batez be, gura bezela ibili zan Iker Laurobari; bestetik, ostera, horren sonoridade ona lortu eben teknikariei.\nGaur, ez neuke emonaldiaren sinopsi edo laburpenik egin gura; beste batzuetan be eginikoak gara, bai kalidade edo zehetasun aldetik, bai sentipen zein adierazkortasunari jagokonez. Esango dodan gauza bakarra da, itzulerea ze ederra izango dan gogorarazo eustala: Tanzania aldetik bizkarra apurtu beharrean daukadan laguna Zallara ekartea lortu eban bere musikeagaz eta hori, beste inorentzat gitxi samar izan leitekeen arren, niretzat asko da. Ez dakit zer dala-eta, baina emonaldian aurrera egin ahala, berba jakin batzuk jatorstazan gogora, Imanol Larzabalek orain dala hamarkada asko musikara ekarriak:\nMaite zaitut, zorion,\ninon ez zelarako,\nmaite zaitut, zorion.\nkale baten ertzean,\nHitz soil bat zeralako,\nZure burua lau horma artean mehartua sentiduten dozun egunetan, ezin gehiago eskertzen dira, trabak traba eta usteak ustel, zure barruko negurako aterpetxu bat eskaintzen deutsuen norbanako horreek. Eskerrik asko, Izaro.


Ezkio-Itsaso (jubenilak) Ekainak 29\n28. Martin Torres (Andoaingo)\n45. Enaitz Roteta (Andoaingo)\n46. Igor Arruti (Andoaingo)\nAmaroz (kadeteak)ekainak 29\n1. Fernando Barcelo (Lasaosa)\n3. Jaime Castrillo\t(Lasaosa)\n33. Jon Ander Unanue (Andoaingo)\n53. Jon Urdangarin (Andoaingo)\nArgazkiak: Gipuzkoako txirrindularitza Elkargoa\nArgazki gehiago: Jon Lizarribar\nGaur, 12/06/22, Gipuzkoako Itzuliko erlojuaren aurkakoa eduki dugu 2,5 kilometrokoa. Lehenengo 500 metroak lauak ziren baina urrengo bi kilometroak goraka. Irabazlea Pello Olaberria izan da eta gure ekipoko lehena Imanol Iraola 7. postuan. Ekipoko beste guztiak ere oso ondo ibili gara.\n2. Mikel Ezquieta (Beola motor)\n3. Aitor Morales (Zirauna- Iturbe)\n54. Martin Torres (Andoaingo)\n63. Aitor Urruzola (Andoaingo)\n96. Igor Arruti (Andoaingo)\n115. Jon Flores (Andoaingo)\n118. Xabier Mitxelena (Andoaingo)\n1. etapa Olabarria-Olabarria\n76. Enaitz Roteta (Andoaingo)\n80. Igor Arruti (Andoaingo)\n97. Xabier Mitxelena (Andoaingo)\n2. etapa Andoain-Andoain\n20. Martin Tores (Andoaingo)\n62. Igor Arruti (Andoaingo)\n89. Xabier Mitxelena (Andoaingo)\n3. etapa Segura-Segura\n59. Imanol Iraola (Andoaingo)\n2. Aitor Morales (Zirauna)\n3. Beñat Etxabe (Sumofic)\n23. Imanol Iraola (Andoaingo)\nAraia (Kadeteak) ekainak 24\n1. Onditz Urruzmendi (Grosgreencenter)\n2. Diego Perez (Elkar-Bial)\n3. Asier Zamora (Sacal graficas)\n22. Jule Irigoien (Andoaingo)\n29. Jon Urdangarin (Andoaingo)\n78. Jon Ander Unanue (Andoaingo)\nAgurain (kadeteak), ekainak 23\n1. Urko Berrade (Erro y Eugui)\n2. Boris Campoo (Buruntzazpi)\n3. Aitor Irazu (Limousin)\n32. Jon Lizarribar (Andoaingo)\n36. Adrian Alamo (Andoaingo)\n58. Imanol Martinez (Andoaingo)\nBarrika (kadeteak), ekainak 17\nGaur Barrikan eduki dugu karrera Euskadiko txapelketakoa. Rekorridoa nahiko gogorra zen zirkuitu gorabeheratsua eta zirkuitu horri 4 itzuli eman behar genizkion eta bukaeran 1,5 km inguruko aldapa genuen zirkuituaren amaieran. Karrera hasieratik nahiko nahasirik joan da hasieran ihesaldian taldeko Julen Irigoien sartu da beste hainbat txirrindularirekin, eta geroago beste taldetxo batean ni sartu naiz eta Julenen taldearekin bat egitea lortu dugu eta ihesaldi ona sortu da. Eskapada ondo zijoan pelotoiarekin tarte nahiko handiarekin baina ni beste batekin batera lurrera joan naiz eta ihesaldiak alde egin digu baina Julenek bertan jarraitzen zuen. Helmugara ihesaldia iritsi da eta Julenek 8. sartzea lortu du. Gaurkoan talde moduan nahiko lan txukuna egin dugu.\n1. Benjamin Gomez (Irisarris)\n2. Ibai Azurmendi (Quesos Albeniz)\n43. Gaizka Mayoz (Andoaingo)\n45. Jon Ander Unanue (Andoaingo)\nZarautz (Jubenilak), ekainak 16\nEkainak 16, larunbata, Zarautzen izan dugu lasterketa. Ibilbide gora beheratsua genun, nahiz eta ez izan mendate handirik. Lasterketa hasieran erritmo bizian joan da eta ez da denbora asko pasa ihesaldi bat sortzeko, bertan Igor eta Aitor sartu dira, baina pixkanaka ihesaldian jende gehiago sartuz joan da eta azkenean 27txirrindulari inguru osatu gara aurreko taldean. Lehenengo tarteko helmugan Igor 2.pasa da baina pasa eta berehala Meagasen gora taldetik geratu da nekearen poderioz eta 2.pasaeran ezin izan du puntuatu. Azkenean pelotoiak ihesaldia arrapatu du eta Aiako bidean dena apurtu da nahiz eta gero batzuk elkartu dire Oriorako bidean. Azkenik Alto de oriora igotzen talde txiki bat geratu da aurrean eta esprintean amaitu dute, bertan indartsuena Xabier gorrotxateki izan da eta gure taldekide Imanol Iraola 3. postuan sailkatu da.\n1. Xabier Gorrotxategi (Galdiano)\n2. Julen Irizar (Sumofic)\n45. Igor Arruti (Andoaingo)\n50. Aitor Urruzola (Andoaingo)\n61. Xabier Mitxelena (Andoaingo)\nLarraitz, ekainak 16\n1. Joanes Telleria (Ikolan) 3’01”9\n2. Aritz Ayerza (Limousin) 3’07”7\n3. Jon Izagirre (Limousin) 3’19”9\n4. Unai Galarza (Andoaingo) 3’21”3\n7. Uliana Olano (Limousin)1.neska 3’47”1\n11. Maddi Rodriguez (Andoaingo) 2.neska 4’15”4\n1. Gerardo Ramirez (Ikolan) 3’17’’6\n2. Xabier Agirre (Ikolan) 3’33’’0\n3. Iñaki Murua (Limousin) 3’34’’1\n11. Josu Gomez (Andoaingo) 3’49’’5\n15. Izarne Mayoz (Andoaingo) 1. neska 4’13”4\n19. Nora Rodriguez (Andoaingo) 2. neska 5’09”6\n1. Jokin Alberdi (Andoaingo) 2’54”8\n2. Luis Mari Garikano(Limousin) 2’57”2\n3. Iker Imaz (Ikolan) 3’10”\n10. Ioritz Mayoz (Andoaingo) 3’33”5\n16. Maddi Amondarain (Limousin) 1. neska 3’40”6\n18. Unai Lizarribar (Andoaingo) 3’50”8\n21. Beñat Amondarain (Andoaingo) 3’57”8\n22. Irati Astarloa (Limousin) 2. neska 3’59”8\nUrduliz (kadeteak), ekainak 16\n3. Aratz Olaizola (Galdiano)\n20. Julen Lizarribar (Andoaingo)\n21. Adrian Alamo (Andoaingo)\nAnoeta (jubenilak) ekainak 10\n14. Aitor Urruzola (Andoaingo)\nLegutio (jubenilak) erlojuaren kontrako Euskadiko txapelketa, ekainak 10\n1. Yerai Ruiz (Toyota Armentia)\n3. Aitor Morales (Zirauna-Iturribero)\nArgazkia: Iñaki Gonzalez de Heredia\nIruña (Kadeteak), ekainak 10\n1. Carlos Ruiz (Erro y Eugui)\n2. Unai Cuadrado (Alimco-Iturribero)\n3. Iñigo Landaluze (Elar-Bial)\n46. Adrain Alamo (Andoaingo)\nBergara (Kadeteak), ekainak 9\nEkainak 9, larunbata, Bergara eduki degu karrera. 2. urteko kadeteek karrera korritzen genuen bakarrik bertan. Karreran 2 mendate igo behar genituen; lehenengo Udana eta gero Deskarga. Karreran hainbat erasoaldi egon dira hasieran baina ez da ihesaldi garrantzitsurik atera. Udanan gora, pelotoia mozten joan da taldeka eta beherankoan hainbat txirrindularik ihes egin dute. Deskarga hasi bitartean pelotoian pertsona gehiago sartu dira eta Deskarga hasi dugunean eraso batzuen ondorioz pelotoia berriz zatitu da. Azkenean, ihesaldia iritsi da helmugaraino.\n1. Benjamin Gomez (Irisarris const)\n3. Axier Mauleon (Irisarris const)\n39. Julen Irigoien (Andoaingo)\n52. Gaizka Mayoz (Andoaingo)\n73. Jon Urdangarin (Andoaingo)\nAsteasu, ekainak 9\n1. Joanes Telleria (Ikolan)\n3. Aritz Ayerza (Limousin)\n7. Uliana Olano (Limousin)1.neska\n11. Maddi Rodriguez (Andoaingo) 2.neska\n1. Gerardo Ramirez (Ikolan)\n5. Izarne Mayoz (Andoaingo) 1. neska\n3. Unai Iribar (Ikolan)\n5. Ioritz Mayoz (Andoaingo)\n14. Maddi Amondarain (Limousin) 1. neska\n15. Irati Astarloa (Limousin) 2. neska\nEibar (Jubenilak), ekainak 3\n26. Aitor Urruzola (Andoaingo)\n69. Martin Torres (Andoaingo)\nOñati (kadeteak) ekainak 2\n2. Xabier Contreras (Limousin cartonajes)\n21. Julen Irigoien (Andoiango)\n30. Jon Urdangarin (Andoiango)\n42. Adiran Alamo (Andoaingo)\nHemen Jon Lizarribarrek ateratako argazki gehiago\nAnoeta, ekainak 2\n9. Maddi Rodriguez (Andoaingo) 1.neska\n2. Aritz Urra (Ikolan)\n8. Izarne Mayoz (Andoaingo) 2. neska\n10. Josu Gomez (Andoaingo)\n12. Maddi Amondarain (Limousin) 1. neska\n13. Irati Astarloa (Limousin) 2. neska


Erresuma Batuan jarraitzearen aldekoek ez dute irabazi modu garbi, demokratiko eta eredugarrian Europa osoan sinetsarazi nahi izan den bezala. PPren gobernuaren jarrera ezberdina izan arren, David Cameron Lehen Ministroak erreferenduma deitzearen arrazoia kalkuluen arabera BAIezkoak irabazteko zuen aukerarik eza zen. Beretzat eta klase dominatzaile ingelesarentzat hau zen modu onena Eskoziako nazionalismoaren gorakada mozteko. Kontsulta ospatu baino aste batzuk lehenago, inkestek iragartzen zuten BAIezkoaren gorakadaren ondorioz EZezkoaren aldeko kanpaina basatia jarri zuten martxan agintari laboristen, Europako Batasunaren, bankaren eta kapital handiaren babes osoarekin.\nAzkeneko segundora arte aldarrikatu zuten BAIezkoak irabazi ezkero, eskoziarrek mota guztietako hondamendiak izango zituzketela. Adibidez, Royal Bank of Scotland (RBS), Lloyds Bank eta sektore finantzario osoak (hauen negozioa Eskoziako BPG baino 12 bider handiagoa da) beren bulego nagusiak Ingalaterrara eramango zituztela mehatxatu zuten. Autoritate ekonomiko britainiarrek 2007ko krisian bizitako izu finantzarioak sortutako egoerarekin konparatzen zuten egoera, non adibidez Northern Rockeko ofizinetan bere bezeroak ilara luzeak egiten egon ziren beren aurrezkiak ateratzeko. Hondamendi honi aurre egiteko planak publikatzera ere iritsi ziren.\nMark Carney Ingalaterrako Bankuko gobernadoreak eta George Osborne ogasun ministroak uko egin zioten Australiako G20an parte hartzeari erreferendumaren emaitzek eragin zezaketen “iskanbilari aurre egiteko”. Karel De Gucht komisario belgikarrak adierazi zuen BAIezkoak irabazi ezkero “inperio sobietarraren amaierak eragindako lurrikara politikoaren antzekoa” sortuko zela eta “herrien autodeterminazioan oinarritutako Europa gobernaezina” dela. Nazioarteko Diru Funtsa eta AEBetako estatu departamentua ere Cameronen gobernuaren alde jarri ziren, arrazoi geoestrategikoak eta mendebaldeko bloke inperialistaren batasunaren beharra argudiatuz.\nZalantzarik gabe, burgesia ingelesak eta honi babesa eman dioten ordezkari politikoek estortsioaren, katastrofismoaren eta mehatxuaren kanpaina erabili dute. Hala ere, toki askotan gertatzen ari den bezala, beldurra zapaltzailearen aldera pasa zen eta Cameronek gobernu eskoziarrari eskumen gehiago emango zizkiola adierazi behar izan zuen; orain arte behin eta berriro ukatu dituzten eskumenak hain zuzen.\nBoterearen diktaduraren eta murrizketen aurkako errebolta\nLiberalen, laboristen eta Gordon Brown lehen ministro ohiaren babesarekin, Cameronek eskumenen itzulera azkar eta zabalena agindu zizkion parlamentu eskoziarrari BAIezkoaren aldeko kanpaina geratzeko. Makilaren eta azenarioaren konbinazioarekin, inkestak norabidez aldatzen joan ziren. Burtsa zerbait errekuperatzen hasi zen eta libraren balioa handitu egin zen hauteskunde jardunaldian bertan. Kontaketa amaitzean, EZezkoak 10 puntuko abantaila atera zion BAIezkoari.\nAldea handia dela badirudi ere, Cameronek erreferenduma deitzea erabaki zuenean EZezkoak 20 puntuko abantaila ateratzen zuen inkestetan. Bozketa baino aste bat lehenago independentziaren aldekoek garaipena lor zezakeela erakusten zuten inkestak ere atera ziren. Galdeketaren parte hartzea %84,6ko errekor historikora iritsi zen. Eskoziako hiri handiena den Glasgowen eta Dundeen izan ziren abstentzioaren datu handienak, %75 eta %78 hurrenez hurren; baina langileen eta laborismoaren zonalde historiko izan diren hauetan BAIezkoak irabazi zuen, North Lanarkshire eta West Dunbartonshiren bezala. Independentziaren aldeko errekorra Dundeen eman zen, aldeko %57,3 bozkekin.\nIndependentziaren aldeko botoak gailendu ziren zonalde hauek dira enpresa itxiera eta kaleratze gehienak sufritu dituztenak. Historikoki laborismoaren feudoak izan direnek BAIezkoaren aldeko bozka eman dute. Honek langile klase eskoziarrek murrizketa politiken aurka duten haserrea islatzen du, batetik, eta agintari laboristak Cameronen aurrean belaunikatzearen aurka, bestetik. Langile eskoziar askoren BAIezko botoa Londresko gobernuaren aurkako botoa izan da, hau baita murrizketen eta beren bizi baldintzek okerrera egitearen arduraduna.\nEsanguratsua izan da EZezkoaren aldeko bozkak hain datu onak lortzea Alderdi Nazionalista Eskoziarra (SNP) nagusi den eskualdeetan, Aberdeenen adibidez. Hemen, parlamentu britainiarrean dauden diputatu guztiak laboristak eta SNPkoak dira. Ipar Itsasoko petrolioak eta gasak sortutako enplegutik eta errentatik etekina ateratzen duen hiria da Aberdeen. EZezkoak botoen %58,61 eskuratu zuen eta BAIezkoak %41,39. Aberdeenshiren, bertan SNPk irabazten du, EZezkoak %60,4 lortu zuen %39,6ren aurrean. Bestetik, kontserbadoreen eta liberal-demokraten feudoetan EZezkoak lortu du garaipena, Orkney eta Shetland irletan eta Edinburgo hiriburuan; hemen EZezkoak %61eko emaitza izan du.\nOrokorrean, esan daiteke burgesiak, Cityak eta banka handiak EZezkoaren aldeko hautua egin zutela; eta, bitartean, agintari laboristei ere aurre eginez, langile klasearen sektore asko BAIezkoaren alde posizionatu zirela. Aldi berean, burgesia txikiak bere botoak bitan banatu zituen. Sektore bat independentziaren mehatxu eta ondorioekin beldurtu zen, eta besteak Eskozia independente batekin hobera egitearen itxaropena zuen.\nGauza bat, behintzat, argi dago. EZezkoak irabazi arren, Erresuma Batuko burgesia ahulduago, zatituago eta kanpaina honetan sartzea arrazoitzen zuen helburuak lortu gabe atera da. Erresuma Batuan eta Europa osoan askapen nazionalaren aldeko borroka hauspotu du erreferendumak eta, horren ondorioz, irlandarrek eta galestarrek ere beren etorkizuna erabakitzeko gaitasun gehiago eskatzen dute. Emaitzek ondo azaleratu dute, eta hau oinarrizkoa da, haserre sakona dagoela langile eskoziarrengan eta bi irletako gainontzeko langileengan, langile ingelesak barne. Cameronen politikaren ondorioz, masa borrokarako baldintzak prestatzen ari dira Erresuma Batu osoan.\nKontserbadoreen eta laboristen krisia\nCameron ahulduta atera da prozesu honetatik Erresuma Batua zatiketaren amildegira gehiegi gerturatzeagatik. Alderdi Kontserbadoreko sektore zabal batek erreferendumean autonomiari buruzko hirugarren aukera bat ez jartzea kritikatzen dio; baina, aldi berean, azken orduan egindako kontzesioengatik zalantza eta kritika gehiago sortu dira. Boris Jonson Londresko alkateak, eta etorkizunean Cameronen eserlekua hartzeko hautagaia izan daitekeenak, kontzesio horiek arriskutsuegiak direla adierazi du. Orain dela gutxira arte Ingurumen Ministroa izan den Owen Patersonek ere azaldu du berehala Parlamentua bildu beharko litzatekeela erreferendumaren ondorioez eztabaidatzeko, eta honekin batera EZezkoaren aldeko kanpaina bukaera “kaotikoa” kritikatu du: “Onartezina da azken unean lehen ministro laborista ohiak Eskoziaren eskumenak ugarituko dituen kontzesio burugabeak agintzea, eta honek Erresuma Batuko hiru alderdi nagusien babesa izatea Parlamentuaren agindurik gabe”.\nLaborismoari dagokionez, erreferendumak agerian utzi du zuzendaritzaren eta honen oinarri sozialaren artean dagoen amildegia. BAIezkoa bozkatzean edo abstentziora jotzean bizkarra eman diote agintari laboristek EZezkoaren alde egindako kanpainari. Oinarri laboristaren mezua argi geratu da: ez dute beren agintariek murrizketekin, pribatizazioarekin eta langile klasearen pobretzeareakin amaituko duten konfiantzarik. Baina hala ere, Ed Miliband Alderdi Laborista britainiarreko buruak eta gaur egungo gainontzeko agintariek ez dute asmorik mezu horri arreta jartzeko; eta honek, zalantzarik gabe, ondorio sakonak izango ditu. Alderdi Laboristak zaplazteko galanta jaso du eta datozen hauteskundeetan isla daiteke PASOKek Grezian, PSFk Estatu frantziarrean eta PSOEk Estatu espainiarrean izandako antzeko krisia eta desgastea eraginez. Erreta dauden Gordon Brown bezalako agintariak berpizten dituzten saiakera desesperatuak porrotera kondenatuta daude.\nKapitalismoa eta Eskozia independentea\nEskoziar estatua sortzearen aldeko botoa, SNPz gain, laborismoaren ezkerretara dauden erakundeek ere bultzatu dute, aldaketa sozialaren eta sozialismoaren aldeko borrokaren motortzat hartuta. Hala ere, Eskoziar Estatua sortzea sozialismoranzko pauso segurua dela esatea errealitatetik urrun geratzen da. Noski, posizio honek ezkerreko independentisten eta SNP alderdi nazionalista eskuindarraren arteko talka eragin du. Ezkerreko erakunde hauen ordezkari gehienek edozeren gainetik erabilitako formula Eskoziar Estatuaren sorrera bermatzea izan da. Horregatik, BAIezkoaren aldeko kanpaina egiteaz gain, klaseko posizio internazionalista alde batera utzi eta SNPren atzean kokatu dira; eta honek burges eskoziar nazionalistei bakarrik egin die mesede. Ez da inolako alternatiba Erresuma Batu kapitalistaren eta Eskozia kapitalistaren artean aukeratzea, erreginarekin, NATOrekin, murrizketekin, Ingalaterrako Bankuarekin... Gainera, elementu honek bere eragina izan zuen eta Glasgoweko eta beste hirietako ezkerreko boto-emaile asko etxean geratu zen bozkatu gabe.\nMarxista eta internazionalista bezala, langile klasearen askatasunaren alde eta mota guztietako zapalkuntzen aurka borrokatzen dugu, zapalkuntza nazionala barne. Nazioen eta herri zapalduen eskubide demokratiko nazionalen aldeko borroka, autodeterminazio eskubidea eta independentzia barne, sozialismoaren aldeko borrokari lotuta dago, hori baita zapalkuntza hau eragiten duen sistema kapitalistari amaiera emateko modu bakarra. Eta hau ezin da lortu nazio zapalduetako burgesiaren eskutik, langileen interesekin zerikusirik ez duten helburuak baitituzte. Horregatik, marxistak ez gaude edonolako estatu eskoziar bat sortzearen alde; are gutxiago estatu honen helburuak sistema kapitalistarekin eta zapalkuntza inperialistarekin amaitzea ez badira.\nZalantzarik gabe, Eskoziako langile, gazte eta zapaldu askok eta askok BAIezkoa bozkatu dute oligarkia finantzario ingelesa, toryak, hauen murrizketak eta ongizatearen aurkako eraso basatiak gogor zigortuz. Benetako askatasunarekin eta berdintasunarekin, Eskoziak baldintza guztiak izango lituzke herrialde bezala bideragarria izateko, baina burges eta erreformista batzuek aurkezten duten egoera ideal hori ez da existitzen. Gaur egun, lau haizetara ala itzalpean, ikaragarrizko gerra dago merkatuak, bide komertzialak, influentzia eremuak... kontrolatzeko helburuarekin. Sistema kapitalistaren krisiak inperialisten arteko kontraesanak handitzea eragin du. Gero eta maiztasun gehiagoz, gatazka armatu inperialistak sortzen dira. Libian, Iraken, Sirian, Afganistanen, Hego Sudanen, Ukrainian... gerrak ditugu potentzia inperialista ezberdinen artean lehengaiak, energia iturriak, merkatuak eta eremu geopolitiko estrategikoak eskuratzeko. Potentzia handi hauen zapalkuntzaren eskenatokian nazio txikienak bizirik irautera kondenatuta daude.\nIpar Itsasoko petrolioa eta gasa oso garrantzitsuak izan dira Erresuma Batuarentzat 1964an honen ustiapenarekin hasi zirenetik, bai maila ekonomikoan eta baita maila politikoan ere. 2012an Erresuma Batu osoko petrolio eskaeraren %67a eta gas eskaeraren %53a ase zituen, zuzeneko eta zeharkako 450.000 lanpostu sortu zituen eta ogasun britainiarrari 8.000 milioi inguru eman zizkion, Sozietate Zergarekin bildu zenaren %15a. Hau gutxi ez eta merkantzia britainiarren esportazioa handitzen du 8.500 milioi euroko balioarekin. Ondorioz, Erresuma Batuaren ordainketen balantzara 47.000 milioi euro gehitzen ditu. Erresuma Batuak ez du botere ikaragarri honetako euro bakar bat ere galdu nahiko eta prest egongo da mota guztietako borrokak antolatzeko.\nSNP burgesia eskoziarraren alderdia da; eta honek aurkeztutako liburu zuriak erakusten zuen kapitalismopeko Eskozia zuela helburu, Erregina izango zela estatu eskoziar berriko estatuburua, libra mantenduko zela, Eskozia NATOn sartuko zela eta Ingalaterrako Bankuak Eskoziako egonkortasun finantzarioaren arduraduna izaten jarraituko zuela. Baldintza hauetako estatu eskoziarrak klase dominatzaile britainiarraren interesen menpe jarraituko zukeen elite finantzario eta enpresarialaren bitartez, orain Hego Irlandan gertatzen den bezala.\nHorrela, beraz, benetako independentziarik ere izango ez zukeen estatu eskoziarrak ez zukeen amaituko Cityaren eta multinazionalen boterearekin. Helburu hau Eskoziako, Galeseko, Irlandako, Ingalaterrako eta Europako langile klasearen borroka bateratuarekin bakarrik lor daiteke, sozialismoaren aldeko borrokarekin.\nAskapen nazionalaren eta sozialismoaren aldeko borroka\nErresuma Batu osoan eta Eskozian, masen artean orokorrean eta langile klasean zehazki, aktibismoak eta eztabaida politikoak gorakada izan dute erreferendum honen ondorioz: baiezkoaren eta ezezkoaren aldeko argudioak, askatasun nazionalari eta borroka sozialari buruzko eztabaida... Emaitzek hasiera batean sortutako etsipenaren ondoren, eztabaida politikoaren gorakada hori ez da amaituko erreferendumaren ondoren. Aitzitik, esan genezake politizazio hau hasi besterik ez dela egin. Europa osoa geldialdi ekonomiko berri batean sartu da. Erresuma Batua azken urtean bataz bestekoa baino gehiago hazi da, baina Eskozian ikusi dugun bezala, hazkuntza hau zapalkuntzaren, desberdintasunen eta pobreziaren handitzean oinarrituta dago.\nErreferendumaren ondoren, banku handiek eta multinazionalek “iraganeko lasaitasunera” itzuli nahiko dute, baina gauzak dagoeneko ez dira izango erreferendumaren aurreko garaikoak bezalakoak, ez Eskozian eta ezta Europan ere. Burgesiak bere hausnarketa egingo du prozesu honek eragindako lurrikara politikoaz eta langile klaseak ere bai. Leninek auzi nazionalari egin zion ekarpena oinarrizkoa izan zen iraultza errusiarraren garaipenerako eta, berak esan zuen moduan, nazio batek banatzeko duen eskubidea gauzatzearen ondorioz ere lehertu daitezke iraultzak.\nBurgesiak muga nazionalen gainetik dagoen klase sozial batek bezala funtzionatzen du, Eskoziako gaiarekin beren indarrak elkartu dituzte, legeria europarra aldatuko dute nazio txikietako autodeterminazio eskubidearen erabilera are zailagoa bihurtzeko. Esperantza bakarra langile mugimenduarengan dago. Langile klasea ezin jar daiteke, inolaz ere, burgesia edo burgesia txiki nazionalistaren atzean une erabakigarrietan. Historiak behin eta berriro erakutsi duen moduan, atzera egiten dute, zalantzan sartzen dira eta askatasunaren aldeko mugimendua traizionatzen dute.\nAldizka kapitalismoaren garapena oztopatuz krisiak eta langabezia eragiten dituzten bi kontraesan handiak ekoizteko baliabideen jabego pribatua eta estatu burges nazionalak dira. Gaur egungo estatu burges nazionalek feudalismo garaiko aduanen antzeko papera jokatzen dute: ekoizteko baliabideen eta ongizatearen garapena ezinezko bihurtzen dute. Eskozian, Erresuma Batuan eta Europa osoan eginkizuna kapitalismoaren aurkako borroka da, arrazionalki planifikatutako ekonomiaren aldeko borroka, sozialismoaren aldeko borroka. Langile mugimenduaren eginkizuna, Eskozian, Katalunian, Euskal Herrian eta Europa osoan, ez da estatu burges nazional berriak sortzea, mundu mailan gizarte sozialista bat eraikitzea baizik; herri askez osatutako mundua eraikitzea. Eskozian ikusi dugun bezala, langile klaseak iraultza sozialista internazionalaren banderapean sartuko du zapalkuntza nazionalaren aurkako borroka.


HEZKIDETZAN ESKU HARTZEN talde-bloga: OSPAKIZUNEN AURREAN ERE JARRERA KRITIKOA!!\nAntropologia feministak dio festak eta ospakizunak kultura- adierazpen sendoak direla. Ideia eta baloreen munduarekin, herriaren nortasunarekin, gizarte egiturarekin, genero sistemekin eta pertsonen arteko harremanekin lotura estua dute.\nEskolako planifikazioan, beraz, adi egon behar gara, beraz, festak eta ospakizunak planifikatzean eta aurrera eramatean.\nGure umek eta gaztek entzuten duten musika aztertzen jasotzen dituzten balore eta jarrera mordoa aztertu dezakegu. Amelia Barquinek oso ondo azaltzen du “ezetzda ezetz” bere postean.\nAurreko ikasturtean Vitoria-Gasteizko Jabetze Feministarako Eskolak kanten letraz aztertzeko tailerra antolatu zuen gazteentzat. Nik lehen hezkuntzan lan egiten dut, beraz, jarduera ez zegoen gure ikasleei zuzendua, baina nire ustez oso jarduera aproposa da gure goi-mailetako ikasleein lan egiteko.\nAurtengo proposamena EZMUSAK, EZ GROUPIEAK. ROCKA ETA FEMINISMOA da.\nGorputz Hezkuntzako irakasle bezala Itziar Alonso Albiol-en ikerketa irakurtzerakoan futbolaren inguruan izandako milaka eztabaidak etorri zaizkit burura: talde kirolek transmititzen dituzten balore positiboak askotan futbolean zapalduta geratzen dira beste hainbat balore negatiboengatik.\n«Al contrario de lo que ocurre con otros deportes, la modalidad escolar sigue los mismos parámetros que la actividad profesional, se mueve con criterios y exigencias laborales más que de ocio y diversión. Eso no es sano y rebaja de forma sustancial todo lo que tiene de positivo el practicar un deporte de equipo. Que es mucho».\nLan handia daukagu kirol munduan dagoen sexismoa azalerazteko. Nik egunero ikusten dut lehen hezkuntzako 5 eta 6. mailetan nola jolas errazenetan neskak baztertuak izaten dira. egunero arauak moldatu behar izaten ditut haien parte hartzea ziurtatzeko eta azken boladan talde hausnarketetan egunero gai berbera ateratzen da: "neskeei ez digute baloia pasatu". Gorputz hezkuntzako asteko bi saio gutxi dira neskei trebatzeko aukera berdintsuak emateko, ahalduntzeko eta mutilei eredu berriak emateko!!\nNegatibismotik aurrera egiteko dantzaren bidea erabiltzen dut maiz, horregatik aurreko edizioetao hurrengo postarekin geratzen naiz.\nHona hemen topatu ditudan hainbat material interesgarriak:\nEta Sestaoko berritzeguneko web orrialdearen linka gaiaren inguruan material anitza baitago.\nHauek dira nire ustez ditugun erronka nagusiak:\n- Gure festa eta ospakizunak birplanteatu: zer nahi dugu benetan ospatu eta zer ospatzen dugu tradizioaren izenean.\n- Berebiziko garrantzia hartzen du planifikatzen hasi aurretik transmititzen diren balioen eta jarreren errebisioa egitea, emango diren ereduak jarrera kritikoaz aztertuz.\n- Arreta berezia jarri behar dugu sexu-genero sistematik harago dauden egoera berriak aurkezteari eta harreman berdinkideak sustatzeari.\nETIKETAK #MartaLopez, OSPAKIZUNAK